અમેરિકાએ પાકિસ્તાનને તેના તરફથી આપવામાં આવતી સહાય બંધ કર્યા પછી પાક. નેતાગીરી તરફથી સતત નિવેદનો થઈ રહ્યાં છે. પાકિસ્તાનના વિદેશપ્રધાન ખ્વાજા આસિફે કહ્યું છે કે, ‘અમેરિકા સાથેનું પાકિસ્તાનનું જોડાણ પૂરું થઈ ચૂક્યું છે. અમેરિકા માટે હવે પાકિસ્તાન કોઈપણ પ્રકારની કુરબાની આપવા તૈયાર નથી.’ ઉલ્લેખનીય છે કે અમેરિકાએ ગયા સપ્તાહે પાકિસ્તાનને આપવામાં આવતી ૭ હજાર કરોડ રૂપિયાની લશ્કરી સહાય અટકાવી દીધી હતી. પાકિસ્તાનના વિદેશપ્રધાન ખ્વાજા આસિફે વોલસ્ટ્રીટ જનરલને મુલાકાત આપતાં જણાવ્યું હતું કે, ‘અમેરિકાએ પાકિસ્તાનને અપાતી સહાય અટકાવી તે દિવસે જ બંને દેશ વચ્ચેનાં જોડાણ પર પૂર્ણવિરામ મુકાઈ ગયું હતું. સચ્ચાઈ એ છે કે અમેરિકા અમારા માટે એવો મિત્ર સાબિત થયો છે કે જેણે હંમેશાં દગો જ આપ્યો હોય.